Visio (tornitalo)

Visio (tunnettu myös nimellä T7) on rakenteilla oleva 98 metriä korkea tornitalo Helsingin Kalasatamassa. Se rakentuu osaksi Redi-kokonaisuutta neljäntenä tornitalona Majakan (2019), Loiston (2021) ja Lumo Onen (2022) jälkeen. Visio rakennetaan kauppakeskus Redin lounaiskulmaan Hermannin rantatien varteen, ja se on Kalasataman tornitaloista ensimmäinen, joka rakennetaan Itäväylän eteläpuolelle.

Rakennustyöt alkoivat tammikuussa 2022, ja harjakorkeus saavutettiin joulukuussa 2022. Tornitalon arvioidaan valmistuvan tammikuussa 2024.

Visioon rakennetaan yhteensä 24 kerrosta ja 240 vuokra-asuntoa sekä alimpaan kerrokseen yksi päiväkoti. Asuntojen keskikoko on 40,5 neliömetriä, ja arvioitu asukasmäärä on noin 360. Katolle tulee yhteiset sauna-, terassi- ja oleskelutilat.

Lähteet

Aiheesta muualla 
 

Kalasatama
Helsingin asuinrakennukset
Helsingin tornitalot
Rakenteilla olevat rakennukset ja rakennelmat